ባለፈው ሳምንት ዋና ሥራ አስፈጻሚያችን ዊም ቫንሔለፑት እና ሌሎች ከፍተኛ አመራሮቻችን በትግራይ፣ ሶማሌ፣ ሐረር ከልሎችን እና ድሬዳዋ ከተማ አስተዳደርን ጎብኝተዋል። ጉብኝቱ ከከፍተኛ የክልል አመራሮች ጋር ለመገናኘት፣ የገበያ እና የኔትወርክ ዝርጋታ የመስክ ጉብኝት ለማካሔድ የታቀደ ነው። 

በትግራይ ክልል መቀሌ ከተማ ልዑካችን ከክልሉ ጊዜያዊ ፕሬዝዳንት ክቡር አቶ ጌታቸው ረዳ እና በክልል ካቢኔ የመሠረት ልማት ጉዳዮች ኃላፊ የዓለም ፀጋይ ጋር በክልሉ የኔትወርክ እና መሠረት ልማት ዝርጋታ በሚቀጥሉት ሳምንታት ውስጥ ስለማስጀመር ተወያይተዋል። 

በምስራቅ ኢትዮጵያ አመራሮቻችን ድሬዳዋን፣ ሐረርን፣ ጅግጅጋን እና ቶጎጫሌን የጐበኙ ሲሆን ከድሬዳዋ ከተማ ምክትል ከንቲባ ሐርቢ ቡሀን እና ከቶጎጫሌ ከተማ ከንቲባ ሙህያዲን አብዲ መሐመድ ጋር እስከ አሁን ስለነበረው አገልግሎት እና በቀጣይም የአገልግሎት የማስፋፋት ሒደት ተወያይተዋል። በተጨማሪም ከማህበረሰቡ ጋር በትብብር ሊሰሩ ስለሚችሉ የልማት ሥራዎችም ሰፊ ውይይት አድርገዋል። 

የኢትዮጵያ የዲጅታል ትራንስፎርሜሽን ዕቅድ እንዲሳካ የምናደርገውን አስተዋጽዖ የተሻለ አገልግሎት በማቅረብ በመላው ኢትዮጵያ ለሚገኙ ሁሉም ኢትዮጵያውያን ለመድረስ ጠንክረን እንሠራለን። 

በአብሮነት ወደፊት!

Category: Telecom